उन्होंने कहा कि डाक विभाग सरकार का एक अहम विभाग है तथा बैंकों के मुकाबले डाक विभाग की पहुंच देश व प्रदेश के छोटे से छोटे गांव तक है। डाक विभाग ई-कॉमर्स के क्षेत्र में एक बड़ा कार्य कर रहा है तथा डाक विभाग को सरकार लगातार सुदृढ़ कर रही है। उन्होंने कहा कि वह केंद्रीय सरकार की आई.टी. कमेटी के सदस्य तथा हमीरपुर संसदीय क्षेत्र के अध्यक्ष भी हैं तथा आई.टी. के क्षेत्र में डाक विभाग को आ रही विभिन्न समस्याओं को प्रमुखता से उठाया गया है व हमीरपुर संसदीय क्षेत्र में जो भी कदम उठाने पड़ेंगे उन्हें उठाया जाएगा।